**RUGĂ PENTRU EI**

*Gustavo El*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe fața lor de soare arsă

Te rog Iisuse,așează-ți mâna

Și mântuirea ți-o revarsă

Pe fiii tăi întotdeauna

Te rog,ia de la ei paharul

De suferință ce-i încearcă

Și de le dai totuși amarul

Ajută-i peste el să treacă

Învață-i Doamne-al tău cuvânt

Să îl respecte întru-totul

Și cât i-oi ține pe pământ

Păzește-i în tot locul

E ruga asta pentru-acei

Ce-mi sunt prieteni sau dușmani

Și te rog Doamne,dacă vrei

Să nu mi-i faci nicicând sărmani!